Սեսիլյա Կուցեսկու-Շտորկ

**Սեսիլյա Կուցեսկու-Շտորկ** (, ), ռումինացի նկարչուհի, արվեստի հայտնի գործիչ երկու համաշխարհային պատերազմների միջև ընկած ժամանակահատվածում։ Ռումինիայի ժողովրդական նկարիչ։ Եղել է ֆեմինիզմի խթանողներից՝ նպաստելով «Կին նկարիչների և քանդակագործների ասոցիացիայի» (Օլգա Գրեյսանուի և Նինա Արբորեի հետ) և «Ֆեմինիստական գեղարվեստական շրջանակի» ստեղծմանը։

## Կյանք և գործունեություն
Սեսիլյայի մոտ գեղանկարչության նկատմամբ տաղանդը դրսևորվել է դեռևս մանկության տարիներին։ Նկարել սովորել է Բուխարեստի Կենտրոնական արվեստի դպրոցում։ 1897 թվականին ընդունվել է Մյունխենի գեղանկարչության կանանց ակադեմիա, որտեղ սովորել է պրոֆեսորներ Ֆեհրի և Շմիդտի մոտ։ 1899 թվականին մեկնել է Փարիզ և ընդունվել Ժյուլիանի ակադեմիա, սովորել Ժան Պոլ Լորանի և Ժան-Ժոզեֆ Բենջամին-Կոնստանի դասարաններում։ Սեսիլյա Կուչեսկու-Շտորկն իր կտավները ցուցադրել է Փարիզի աշնանային սալոններում։ 1906 թվականին Փարիզի Էսսելի (*Hessèle*) պատկերասրահում տեղի է ունեցել նրա առաջին անհատական ցուցահանդեսը։ Բուխարեստում Սեսիլյա Կուչեսկու-Շտորկը առաջին անգամ իր աշխատանքներն այլ նկարիչների հետ միասին ցուցադրել է *Tinerimea artistă* խմբի ցուցահանդեսում՝ Կոնստանդին Բրանկուզիի մասնակցությամբ։
thumb|ձախից|Սեսիլյա Կուցեսկու-Շտորկի դիմանկարը, հեղինակ՝ Ֆրեդերիկ Շտորկ
thumb|Սեսիլյա Կուցեսկու-Շտորկի դիմաքանդակը, հեղինակ՝ Ֆրեդերիկ Շտորկ (1909)

1906 թվականին նկարիչը վերջնականապես տեղափոխվել է Բուխարեստ, որտեղ ծանոթացել է գերմանական ծագումով ռումինացի հայտնի քանդակագործ Ֆրեդերիկ Շտորկի հետ, և նրանք ամուսնացել են։ Ամուսնությունից Ֆրեդերիկը (Ֆրից) և Սեսիլյան ունեցել են երկու դուստր` Գաբրիելան (հետագայում` ճարտարապետ) և Սեսիլյան (հետագայում կերամիկայի քանդակագործ)։ Սեսիլյա Կուչեսկու-Շտորկը հիմնականում հայտնի է իր մոնումենտալ, որմնանկարային կոմպոզիցիաներով և զարդանկարներով։ Նկարել է նաև բնանկարներ, դիմանկարներ և ժանրային կտավներ։ 1916 թվականին դարձել է Բուխարեստի գեղարվեստի ակադեմիայի նկարչության պրոֆեսոր՝ այդպիսով դառնալով առաջին կին արվեստագետ պրոֆեսորը Եվրոպայում։ Նրա ամենահայտնի գործերից է 1933 թվականին Բուխարեստի էկոնոմիկայի ակադեմիայում ստեղծված Ռումինիայի առևտրի պատմության գեղանկարչական որմնանկարները։ 1924 թվականին և 1928 թվականին Սեսիլյա Կուչեսկու-Շտորկը ներկայացրել է Ռումինիան Վենետիկի բիենալեում։ 1937 թվականին նա ընտրվել է Ռումինիայի կերպարվեստի միության նախագահ։ 1943 թվականին նկարչուհին հրապարակել է *Fresca unei vieți* ինքնակենսագրական ուսումնասիրությունը։

## Հիշատակ
2010 թվականի հունիսին Բուխարեստի Տնտեսագիտական ուսումնասիրությունների ակադեմիայի ռեկտոր Գեորգե Ռոչայի և Կիյնենի քաղաքապետ Իոն Նիկոլաեի նախաձեռնությամբ Ռյուլ Վադուլուի գյուղում տեղադրվեց հուշատախտակ։

Ֆրեդերիկ և Սեսիլյա Կուցեսկու-Շտորկների անվան ժամանակակից արվեստի թանգարանը գտնվում է Բուխարեստում և նվիրված է նկարչին ու նրա ամուսնուն։

## Պարգևներ
* Բարսելոնայի արվեստի միջազգային ցուցահանդեսի ոսկե մեդալ (1929)
* «Քաղաքացիական արժանիքների համար» իսպանական շքանշան (1930)
* Պատվավոր Լեգեոնի շքանշան (1933)
* Փարիզի միջազգային ցուցահանդեսի ոսկե մեդալ (1937)
* Ռումինիայի ժողովրդական նկարիչ (1957)

## Երկեր
* Fresca unei vieți. — Bucovina, Editura Torouțiu, 1943.
* O viață dăruită artei. — Editura Meridiane, 1966.
* Fresca unei vieți. — București։ Editura Vremea, 2006.

## Գրականություն
* *Leon Thevenin*. Cecile Coutesco-Storck, sa vie et son oevre. — Quatre Chemins, 1932.
* *Angela Vrancea*. Cecilia Cuțescu-Storck. — Editura de Stat pentru Literatură și Artă, 1957.
* *Gabriela Storck și Petre Comarnescu*. Cecilia Cuțescu-Storck։ Expozitie Retrospectiva. — Uniunea Artiștilor Plastici, 1959.
* *Marin Mihalache*. Cecilia Cuțescu-Storck. — București։ Editura Meridiane, 1969.
* *Liliana Vârban, Ionel Ionița, Dan Vasiliu*. Casa Storck — Muzeul Storck. — Muzeul Municipiului București, 2005.
* *Jeremy Howard*. East European Art. — Oxford University Press, 2006.
* *Shona Kallestrup*. Art and Design in Romania 1866—1945. — Columbia, Eastern European Monographs, 2006.
* *Aurora Liiceanu*. Patru femei, patru povești. — Editura Polirom, 2010.

## Ծանոթագրություններ

## Արտաքին հղումներ
* CECILIA CUTESCU STORCK
* Cecilia Cuţescu-Storck (1879-1969)
* Frederic and Cecilia Cutescu-Storck Art Museum 

Կատեգորիա:Ժյուլիանի ակադեմիայի շրջանավարտներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Ռումինացի նկարիչներ
Կատեգորիա:Ռումինացի նկարչուհիներ
Կատեգորիա:Ռումինացի ֆեմինիստներ
Կատեգորիա:Երկարակյացներ